NA 29.OBLJETNICU RATNIH DJELOVANJA NA ZAPADNOM DIJELU SLAVONIJE  
ODRŽANA SVEČANA PROMOCIJA KNJIGE „ISTOČNO OD PAKLA“ AUTORA STJEPANA DUKANOVIĆA-ŠTEFE

U organizaciji Udruge dragovoljaca i veterana domovinskog rata republike Hrvatske, ogranak Gornji Bogićevci, i Općine Gornji Bogićevci pod nazivom „Da se ne zaboravi“ dana 15.08.2020. godine obilježena je 29. obljetnica početka ratnih djelovanja na području Zapadnog dijela Brodsko posavske županije. Svečanost je započela u 11:00 - Svetom misom zadušnicom (župna crkva Duha Svetoga GB) a nakon mise izaslanstva Udruga proisteklih iz domovinskog rata,izaslanstva Općina G.Bogićevci (načelnik Pavo Klarić i predsjednik Općinskog vijeća Stipo Šugić), Okučani (načelnik Aca Vidaković i predsjednik Općinskog vijeća Ivica Pivac) i Cerni (nakčelnik Vitomir Žakić), kao i roditelji i članovi obitelji umrlih nestalih i smrtno stradalih branitelja,izaslanstvo ministra hrvatskih branitelja Tome Medveda na čelu s pukovnikom Brankom Cindrićem, predsjednikom koordinacije Udruga hrvatskih branitelja Domovinskog rata brodsko posavske županije, izaslanik predsjednika UDVDR RH generala Đure Dečaka Jozo Bungić, predstavnici policijske uprave brodsko posavske (načelnik granične policije Stare Gradiške Miroslav Matić), predstavnici Udruge hrvatskih branitelja Domovinskog rata policije BPŽ ,predstavnici udruge specijalne policije Zebre Zagreb, predstavnici Udruge dragovoljaca i veterana Cernika, Okučana, Dragalića i Nove Kapele, brodske 108.brigade, požeške 123, Zagrebačke 149., Udruge branitelja 121.brigade Nova Gradiška i 3.gardijske brigade Kune te predstavnici Časničkog zbora grada Zagreba, predstavnici centra za socijalnu skrb Nova Gradiška (ravnatelj Branko Medunić), položili su vijence i zapalili svijeće prvom hrvatskom predsjedniku dr. Franji Tuđmanu i poginulim hrvatskim braniteljima u Gornjim Bogićevcima.  
Misu i molitvu je predvodio župnik fra Ivo Brezović koji je zahvalio Majci Božjoj po čijem smo zagovoru i s krunicom oko vrata obranili Hrvatsku u Domovinskom ratu.  
Zatim je uslijedila Promocija knjige „Istočno od pakla“ autora Stjepana Dukanovića u dvorani Hrvatskog seljačkog doma. Predstavljeno je autentično svjedočenje o 90-tim godinama na ovom području. Autor knjige Stjepan Dukanović uložio je puno truda i vremena u prikupljanju materijala i dokumentacije te svjedočanstva branitelja za knjigu istočno od pakla. Domaćin načelnik Gornjih Bogićevaca Pavo Klarić ponosan je što je „Štefo“ njihov mještanin ističe još jednom kako se na ovu 29.obljetnicu prisjećamo onih hrabrih vitezova koji su svoje živote položili na oltar domovine, te njih 17 na oltar Gornjih Bogićevaca.  
Antun Zdunić predsjednik udruge dragovoljaca i veterana Domovinskog rata podružnica GB ujedno i branitelj ovoga kraja rekao nam je kako je točno na današnji dan pala prva hrvatska krv, a na sutrašnji i prve hrvatske žrtve. Ističe kako si tada obični ljudi i njegovi mještani postavi hrvatski branitelji i ponosni vojnici koj su branili i obranili ovaj kraj.  
Gornji Bogićevci su uvijek bili simbol hrvatstva, junaštva i otpora.  
Knjigu istočno od pakla je uz autora predstavila profesorica Vjekoslava Bagarić, predsjednica ogranka Matice hrvatske NG i urednica mnogih matičnih i drugih izdanja.Profesor Ante Vukšić-predsjednik novogradiške udruge roditelja poginulih hrvatskih branitelja domovinskog.rata i povijesničar,prof. Ivan Klaić rođeni bogićevljanin također povijesničar i autor knjige o GB Ljudi moje ravnice,osvjednočeni prijatelj GB prof.Mijo Gašparović autor i koautor značajnih izdanja, čovjek koji povezuje povijesne činjenice s današnjicom i pogađa u srž stvari na vrlo specifičan način. Nazočne je pozdravila i voditeljica Narodneknjižnice i čitaonice Grigor Vitez Gornji Bogićrvci Jasminka Klarić.  
Nakon svečanosti i pozdravnih riječi uslijedio je Prigodni domjenak i druženje, naravno pridržavajući se svih propisanih protuepidemijskih mjera u cilju sprečavanja širenja zaraze koronavirusom.  
I podsjetimo, „Da se ne zaboravi“, oko blagdana Velike Gospe 1991. godine počela su ratna djelovanja na ovom području, iako je napetosti i provokacija bilo puno ranije, ali od tih dana je počela i četverogodišnja kalvarija stanovnika ovog kraja. Progonstvo i nemilosrdni rat u kojem su četnici do temelja spalili i uništili 19 sela na zapadnom dijelu Brodsko-posavske županije.

Naselja poput Gornjih Bogićevaca su nakon VRO Bljesak nikla iz pepela, prognani stanovnici su se vratili, ali nikad nisu zaboravili svoje suborce koji su živote položili na oltar Domovine.  
autor: RP „Bljesak“Tamara Blažević

[[](https://web.facebook.com/284895173977/photos/pcb.10157901547543978/10157901533268978/?type=3&__tn__=HH-R&eid=ARCtWVy_dIGh18rRGI_6kvLxvlipfYXDDmn-vqez7XM3HFDZ1VJSAjsskHyW8kqICFGoSNHVHQqfy0Ae&__xts__%5b0%5d=68.ARD7JXighYV271N7i4AM5BOBogdsXXJgdgizRPvy8qgGeTXvFfv-eASwBURp4GBmeudbvdHNkQU3j-zvj9VdhEHHnIqFI1IXkHw5wkcrtkC_iFnTNlokPh4CPMtvL33hA_EOa_QEjt7ZxY42AqKthH5oAbbsyZ23ZzC5NHfYHVS9L_NtWqVJ568Xt6tmVaJWMgDmYJcQSbX9F7b9TeDYJiHb48UmXyxzr4imgV6THQfws_pV-CeTq07GFEEN2-0Ybfdw6lHNUv32EfF3wNXqfPMuFfzN5Ref_qXTfb6m6GlzJu98aGMXnZoyDT5l8q790jSWAHUCd9Jl0bFQVnYg)](https://web.facebook.com/284895173977/photos/pcb.10157901547543978/10157901533268978/?type=3&__tn__=HH-R&eid=ARCtWVy_dIGh18rRGI_6kvLxvlipfYXDDmn-vqez7XM3HFDZ1VJSAjsskHyW8kqICFGoSNHVHQqfy0Ae&__xts__%5B0%5D=68.ARD7JXighYV271N7i4AM5BOBogdsXXJgdgizRPvy8qgGeTXvFfv-eASwBURp4GBmeudbvdHNkQU3j-zvj9VdhEHHnIqFI1IXkHw5wkcrtkC_iFnTNlokPh4CPMtvL33hA_EOa_QEjt7ZxY42AqKthH5oAbbsyZ23ZzC5NHfYHVS9L_NtWqVJ568Xt6tmVaJWMgDmYJcQSbX9F7b9TeDYJiHb48UmXyxzr4imgV6THQfws_pV-CeTq07GFEEN2-0Ybfdw6lHNUv32EfF3wNXqfPMuFfzN5Ref_qXTfb6m6GlzJu98aGMXnZoyDT5l8q790jSWAHUCd9Jl0bFQVnYg)